FUNDAMENTAL VA AMALIY TADQIQOTLAR ILMIY-TEXNIKA DASTURLARINI ShAKLLANTIRISh VA AMALGA OShIRISh TARTIBI TO‘G‘RISIDAGI NIZOMNI TASDIQLASh HAQIDA

O‘zbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari to‘g‘risida”gi qaroriga muvofiq (O‘zbekiston Respublikasi qonun hujjatlari to‘plami, 2006-yil, 31-32-son, 311-modda) O‘zbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qo‘mitasi, Moliya vazirligi, Oliy va o‘rta maxsus ta’lim vazirligi, Iqtisodiyot vazirligi va Fanlar akademiyasi qaror qiladilar:
 1. “Fundamental va amaliy tadqiqotlar ilmiy-texnika dasturlarini shakllantirish va amalga oshirish tartibi to‘g‘risidagi nizom” ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 Mazkur Nizom O‘zbekiston Respublikasi Prezidentining 2006-yil 7-avgustdagi PQ-436-son “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2006-y., 31-32-son, 311-modda) muvofiq fundamental va amaliy tadqiqotlar ilmiy-texnika dasturlarini shakllantirish va amalga oshirish tartibini belgilaydi.
 1. Fundamental tadqiqotlar dasturlari — tabiiy, texnikaviy va ijtimoiy-gumanitar fanlar sohasida yangi bilimlar olish va qonuniyatlarni ochish, shuningdek amaliy tadqiqotlar va ishlanmalarni rivojlantirishning ilmiy asosini yaratishga qaratilgan bo‘lib, besh yilgacha muddatga ishlab chiqiladi.
 2. Amaliy tadqiqotlar dasturlari — mamlakat ijtimoiy-iqtisodiy taraqqiyotining ustuvor yo‘nalishlardagi dolzarb ilmiy-texnikaviy muammolarini yechishga qaratilgan muhim vazifalarni samarali hal etishni ta’minlovchi, resurs imkoniyatlari, bajarilish muddatlari hamda kutiladigan natijalari belgilangan ilmiy-tadqiqot va texnologik ishlanmalar dasturlari majmuasi bo‘lib, uch yilgacha muddatga ishlab chiqiladi.
 3. Fundamental va amaliy tadqiqotlar ilmiy-texnika dasturlari (keyingi o‘rinlarda “Dasturlar” deb ataladi) — davlat buyurtmasi asosida bajariladigan, mablag‘lar bilan ta’minlangan, ilmiy-texnikaviy yo‘nalishlari, ijrochi tashkilotlari, rahbarlari belgilangan ilmiy loyihalar to‘plamidir.
 Ilmiy loyiha — fundamental va amaliy tadqiqotlar mavzusi, maqsadi, vazifalari hamda tadqiqotdan kutiladigan natijalari belgilangan ilmiy ishdir.
 4. Dasturlar respublikada belgilangan fan va texnologiyalar taraqqiyotining ustuvor yo‘nalishlari asosida ishlab chiqiladi.
 5. Dasturlarga kiritilgan loyihalarni moliyalashtirish davlat budjetining “Fan” sohasiga ajratiladigan mablag‘lari hisobidan amalga oshiriladi.
 6. Budjet mablag‘larining Dasturlar bo‘yicha moliyaviy taqsimoti Moliya vazirligi tomonidan Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qo‘mitasining (keyingi o‘rinlarda Qo‘mita deb yuritiladi) taklifiga muvofiq belgilanadi. Moliyaviy taqsimot 6 qismdan iborat bo‘ladi, uning 5-qismi tegishli ravishda Fanlar akademiyasi, Oliy va o‘rta maxsus ta’lim vazirligi, Qishloq va suv xo‘jaligi vazirligi, Sog‘liqni saqlash vazirligi, Xalq ta’limi vazirliklari (bundan keyingi o‘rinlarda “vazirliklar” deb yuritiladi)ga hamda bir qismi ushbu vazirliklar tasarrufiga kirmaydigan ilmiy va tajriba-konstruktorlik muassasalar, tadqiqotlar o‘tkazish uchun imkoniyati va ilmiy salohiyati mavjud tashkilotlar hamda alohida faoliyat yurituvchi olimlar va mutaxassislarning Qo‘mita tomonidan shakllantiriladigan Dasturlariga yo‘naltiriladi.
 Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qo‘mitasining (keyingi o‘rinlarda Qo‘mita deb yuritiladi) moliyaviy taqsimot bo‘yicha taklifi keyingi 3 yilda budjet mablag‘larining Dasturlar va vazirliklar bo‘yicha taqsimotidan, shuningdek vazirliklarda mujassamlashgan ilmiy salohiyat va mavjud moddiy-texnik bazani inobatga olib, ular bilan kelishilgan holda shakllantiriladi.
 7. Dasturlarni shakllantirish bosqichlari quyidagilardan iborat:
 dasturlar nomlarini aniqlash (Dasturlarni shakllantirish to‘g‘risida qaror qabul qilingandan keyin 1 oy muddatda);
 tanlovlar e’lon qilish (Dasturlar nomlari aniqlangandan keyin 10 kun muddatda);
 tanlovga fundamental va amaliy tadqiqotlar loyihalarini qabul qilish (tanlov e’lon qilingandan keyin 1,5 oy muddatda);
 loyihalarni ekspertizadan o‘tkazish (loyihalar qabuli tugallangandan keyin 2 oy muddatda);
 Dasturlarni shakllantirish (ilmiy-texnika ekspertizasi yakunlangandan so‘ng 1 oy muddatda);
 Dasturlarni tasdiqlash.
 8. Qo‘mita Qoraqalpog‘iston Respublikasi Vazirlar kengashi, viloyatlar hokimliklari, Fanlar akademiyasi, vazirliklar, idoralar hamda boshqa ilmiy muassasa va tajriba konstruktorlik tashkilotlardan Dasturlar nomlarini shakllantirish uchun takliflarni qabul qiladi.
 9. Vazirliklarning Dasturlarni shakllantirish bo‘yicha ilmiy-texnik kengashida (keyingi o‘rinlarda “Kengash” deb yuritiladi) takliflar tahlil qilinadi hamda fan va texnologiyalar taraqqiyotining ustuvor yo‘nalishlariga mos Dasturlar ro‘yxati shakllantiriladi. 
 10. Dasturlarning nomlari vazirliklarning Kengashida tasdiqlanadi hamda Qo‘mitaga fan va texnologiyalar taraqqiyotining ustuvor yo‘nalishlariga muvofiqligi ko‘rib chiqish uchun taqdim etiladi. 
 11. Qo‘mita va vazirliklar ommaviy axborot vositalari orqali fundamental va amaliy tadqiqotlar tanlovini e’lon qiladi. E’londa tanlov muddatlari, talablari va loyihalarni tanlovga topshirish tartibi keltiriladi.
 12. Tanlovga loyihalarni qabul qilish: 
 vazirliklar tasarrufidagi oliy ta’lim, ilmiy muassasalar va tajriba-konstruktorlik tashkilotlarining tanlovga yo‘llangan loyihalari ularning ilmiy tadqiqotni muvofiqlashtirish bo‘limlari tomonidan qabul qilinadi;
 vazirliklar tasarrufiga kirmaydigan ilmiy va tajriba-konstruktorlik muassasalar, tadqiqotlar o‘tkazish uchun imkoniyati va ilmiy salohiyati mavjud tashkilotlar hamda alohida faoliyat yurituvchi olimlar va mutaxassislarning tanlovga yo‘llangan loyihalari Qo‘mitaning fundamental va amaliy tadqiqotlar loyihalarini muvofiqlashtirish va tahlil etish bo‘limida qabul qilinadi. 
 13. Respublika iqtisodiyoti tarmoqlaridagi dolzarb muammolarni yechishga qaratilgan ikki va undan ortiq ijrochi tashkilotlar tomonidan shakllantirilgan hamda vazirliklararo o‘zaro kelishilgan fundamental va amaliy tadqiqotlar loyihalari ushbu loyihani tuzishda tashabbus bilan chiqqan tashkilot tomonidan Qo‘mitaning fundamental va amaliy tadqiqotlar loyihalarini muvofiqlashtirish va tahlil etish bo‘limiga taqdim etiladi. Bunda ushbu loyihalarning har bir ijrochi tashkilotlarning hamkorlikda bajaradigan ish ulushi va zarur mablag‘lari foizlarda ko‘rsatiladi.
 14. Qo‘mita va vazirliklar tomonidan tanlovga qabul qilingan loyihalar mazkur Nizomning 1-ilovasi talablari bo‘yicha ko‘rib chiqiladi va rasmiylashtiriladi.
 15. Fundamental va amaliy ilmiy-texnika loyihalari tanlovida qatnashuvchi ilmiy jamoaning rahbari ilmiy darajaga ega bo‘lishi shart.
 16. Tanlovga taqdim etilgan loyihalarni ekspertizadan o‘tkazish, uning natijalariga ko‘ra vazirliklarning Dasturlarini shakllantirish va tasdiqlash uchun vazirliklarda Dasturlar bo‘yicha ilmiy-texnikaviy kengashlar tashkil etiladi. Kengashlar tanlovga taqdim etilgan loyihalarni ekspertizadan o‘tkazuvchi — ekspertlar ro‘yxatini tasdiqlaydi. 
 Ekspert sifatida tegishli sohada yetarli darajada bilim va malakaga ega bo‘lgan, ekspertiza qilinayotgan ishga xolis yondosha oladigan, ilmiy darajaga ega bo‘lgan mazkur vazirlik yoki boshqa tizimda xizmat qiladigan mutaxassislar jalb qilinadi. 
 17. Vazirliklar tasarrufiga kirmaydigan ilmiy va tajriba-konstruktorlik muassasalar, tadqiqotlar o‘tkazish uchun imkoniyati va ilmiy salohiyati mavjud tashkilotlar hamda alohida faoliyat yurituvchi olimlar va mutaxassislarning tanlovga yo‘llangan loyihalarining ekspertizasi Qo‘mitaning Idoralararo ilmiy-texnikaviy kengashi tasdiqlagan ekspertlari tomonidan o‘tkaziladi. 
 18. Har bir loyiha ikki mustaqil ekspert tomonidan ko‘rib chiqiladi. Ekspertlar o‘tkazilgan ekspertiza xulosalarining obyektivligi yuzasidan shaxsan javobgardirlar.
 19. Ekspertiza jarayoni ochiq-oydin muhokama tarzida o‘tkaziladi. Ekspertlarning har bir loyihaga bergan xulosalari vazirliklar hamda Qo‘mitaning ekspert guruhlarida ochiq muhokamadan o‘tkazilib, ekspertiza xulosasi shakllantiriladi. Muhokamaga loyihaning ilmiy rahbari va ijrochilari hamda sohaning yetuk olim va mutaxassislari taklif etilishi mumkin.
 20. Vazirliklararo shakllantirilgan yirik majmuaviy loyihalarning ekspertizasi hamkor vazirliklar ekspert guruhlarining qo‘shma majlisida ochiq muhokamada ko‘rib chiqiladi. Loyiha ikki yoki undan ortiq vazirliklar ekspertizasining ijobiy xulosasi va hamkorlikda amalga oshiriladigan tadqiqotlarning ahamiyatidan kelib chiqib baholanadi.
 21. Vazirliklarning Kengashlari ekspertiza xulosalariga muvofiq Dasturlarning dastlabki variantlarini shakllantiradi. Vazirliklar Dasturlarning dastlabki variantlarini Dasturlar bo‘yicha Kengash qarori bilan birga ularni fan va texnologiyalar taraqqiyotining ustuvor yo‘nalishlariga muvofiqligini ko‘rib chiqish uchun Qo‘mitaning Idoralararo kengashlariga taqdim etadi.
 22. Qo‘mitaning ekspert guruhlari ekspertiza xulosalariga muvofiq Dasturlarning dastlabki variantlarini shakllantiradi va ularni Qo‘mitaning Idoralararo kengashlariga taqdim etadi.
 23. Dasturlarning dastlabki varianti Qo‘mitaning Idoralararo kengashlarida ustuvor yo‘nalishlarga muvofiqligi, ularga kiritilgan loyihalar mavzularining bir-biriga o‘xshamasligi, ularning avvalgi loyihalarda takrorlanmasligi va tor mavzulik holatlariga yo‘l qo‘yilmasligi nuqtai nazaridan muhokama qilinadi. 
 24. Muhokamada Qo‘mitaning Idoralararo kengashlari a’zolari, ekspert guruhlari a’zolari, sohaning yetakchi olim va mutaxassislari, zaruriyat tug‘ilgan hollarda ijrochi tashkilot va loyiha rahbari, vazirliklarning Dasturlar bo‘yicha ilmiy-texnikaviy kengashlari va ekspert guruhlari raislari, vazirliklar rahbarlari ishtirok etadilar.
 25. Vazirliklar o‘zlarining Dasturlari va ular doirasida bajariladigan har bir loyihaga ajratiladigan mablag‘lar miqdorini aniqlab, Dasturlar bo‘yicha ilmiy-texnikaviy kengashlarda tasdiqlab, umumlashtirilgan holda Moliya vazirligiga taqdim etadi. 
 26. Vazirliklar tasarrufiga kirmaydigan ilmiy va tajriba-konstruktorlik muassasalar, tadqiqotlar olib borish uchun imkoniyati va ilmiy salohiyati mavjud tashkilotlar hamda alohida faoliyat yurituvchi olimlar va mutaxassislarning loyihalariga ajratiladigan mablag‘lar miqdori Idoralararo kengashlar tomonidan aniqlanib, Dasturlar shakllantirilgandan so‘ng Qo‘mita tomonidan Moliya vazirligiga taqdim etiladi.
 27. Vazirliklar o‘zlarining Dasturlariga kiritilgan loyihalarni bajarish uchun ularning ijrochilari (loyiha va ijrochi tashkilot rahbarlari) bilan shartnomalar tuzadi. Vazirliklar tasarrufiga kirmaydigan tashkilotlarning Dasturlariga kiritilgan loyihalar bo‘yicha shartnomalar loyihalarning ijrochilari bilan Qo‘mita o‘rtasida tuziladi. 
 28. Loyihalarni moliyalashtirish Moliya vazirligi tomonidan vazirliklar va ular orqali ijrochi tashkilotlarga maqsadli moliyaviy mablag‘ ajratilishi asosida amalga oshiriladi. Vazirliklar tasarrufiga kirmaydigan (mustaqil buxgalteriya hisobiga ega bo‘lgan) tashkilotlarga mablag‘ Moliya vazirligi tomonidan to‘g‘ridan to‘g‘ri ajratiladi.
 Ilmiy grant mablag‘i miqdorining 95 foizi tadqiqot davri mobaynida, ilmiy loyihani amalga oshirishda mehnat sarfi va moddiy xarajatlarni qoplash uchun ajratiladi. 
 Qolgan 5 foizi — keyinchalik ishlab chiqarishga yoki ilmiy-pedagogik jarayonga tatbiq etish uchun ilmiy loyihani amalga oshirish natijalari ekspertizadan o‘tkazilib buyurtmachi tomonidan qabul qilganidan so‘ng ajratiladi.
 29. Bir yoki bir necha vazirlik tasarrufidagi ikki va undan ortiq tashkilotlar tomonidan ishlab chiqilgan tashkilotlararo yoki vazirliklararo fundamental va amaliy tadqiqotlar loyihalarini moliyalashtirish ijrochi tashkilotlarning vazirliklariga budjetdan ajratilgan mablag‘ hisobidan amalga oshiriladi.
 30. Qo‘mita va vazirliklar tomonidan ekspertiza jarayoniga jalb qilingan ekspertlarning mehnatiga to‘lanadigan xarajatlar Moliya vazirligining ekspertiza uchun maqsadli ajratiladigan moliyaviy mablag‘lari hisobidan amalga oshiriladi. Ekspertlarga to‘lanadigan mehnat haqi shakli va miqdori amaldagi qonunchilik va ushbu Nizom bilan tartibga solinadi.
 301. Ustama xarajatlar miqdori loyihaga ajratilgan mablag‘ning 20 foizidan ortmasligi lozim.
 31. Loyiha rahbarlari ijrochi tashkilotlarning rahbarlari bilan bir qatorda bajariladigan tadqiqotlarning ilmiy-texnik saviyasi, hisobotlarni belgilangan muddatlarda topshirilishi, shuningdek moliyaviy mablag‘larning samarali va maqsadli sarf qilinishi uchun shaxsan javobgardirlar.
 32. Ijrochi tashkilot loyihalarni bajarilishi uchun tegishli shart-sharoitlar yaratadi, hisobotlarni Ilmiy kengashda muhokama qiladi, loyiha rahbarining taklifiga ko‘ra, tadqiqotlarni sifatli bajarilishini ta’minlash uchun “vaqtinchalik ilmiy-ijodiy jamoa” tashkil etadi. Jamoaga boshqa tashkilotlarning xodimlari ham a’zo bo‘lishi mumkin. Tashkilot rahbari loyiha rahbarini jamoa rahbari etib tasdiqlaydi.
 33. Ijrochi tashkilot loyiha ilmiy rahbari uzoq muddatga betobligi sababli ish qobiliyatini yo‘qotgan, doimiy istiqomat qilish uchun respublikadan chetga chiqib ketgan, o‘z arizasiga ko‘ra ilmiy rahbarlikdan voz kechgan yoki qonun hujjatlarida belgilangan boshqa hollarda vazirlikka loyiha ilmiy rahbarini almashtirish bo‘yicha taklif (vazirlik nomiga tashkilot rahbarining xati, tashkilot ilmiy-texnika kengashi qaroridan ko‘chirma va tavsiya etilayotgan yangi loyiha rahbari to‘g‘risida ma’lumot) kiritadi. 
 34. Loyiha ilmiy rahbari boshqa joyga ishga o‘tgan hollarda ushbu loyihaning bajarilish joyi (ijrochi tashkilot) o‘zgartirilmaydi.
 35. Ijrochi tashkilotning faoliyati to‘xtatilganda vazirliklar Qo‘mita va Moliya vazirligi bilan kelishilgan holda faoliyati to‘xtatilgan tashkilotdagi loyihalarni o‘z tasarruflaridagi ilmiy yo‘nalishi mos tashkilotga o‘tkazadilar.
 36. Vazirliklar o‘z tasarruflaridagi ilmiy tashkilotlar tomonidan bajarilayotgan ilmiy tadqiqotlarning amaliyotini nazorat qiladi. Nazoratning davriyligini ta’minlash ushbu Nizomga muvofiq amalga oshiriladi.
 37. Loyihalarning ilmiy rahbarlari va ijrochi tashkilotlari vazirliklarga quyidagi axborot va hisobotlarni:
 qisqa axborot — har chorakda (chorak yakunlanadigan oyning 15-kunigacha); 
 Davlat standarti talablariga asosan tayyorlangan yillik oraliq-bosqich hisobotlar — ijrochi tashkilot Ilmiy kengashining xulosasi bilan birga 2 nusxada, hisobot yili o‘ninchi oyining 15-kunigacha;
 Davlat standarti talablariga asosan tayyorlangan loyiha bo‘yicha yakuniy hisobotlar — ijrochi tashkilot Ilmiy kengashining xulosasi bilan birga 2 nusxada, Dastur yakunlanadigan yil o‘ninchi oyining 15-kunigacha taqdim etadilar. 
 38. Vazirliklar loyiha ijrochilarining oraliq-bosqich va yakuniy hisobotlarini, ijrochi tashkilot Ilmiy kengashining xulosasi bilan birga bir nusxada loyiha yakunlanadigan yil o‘ninchi oyining 20-kunigacha vazirliklarning Dasturlar bo‘yicha ilmiy-texnikaviy kengashlariga topshiradi. 
 39. Loyihalar bajarilishining barcha bosqichlarida vazirliklarning Dasturlar bo‘yicha ilmiy-texnikaviy kengashlari ekspert guruhlari hisobotlarini ilmiy-texnik ekspertizadan o‘tkazadi.
 40. Ekspert guruhlari bajarilgan har bir loyiha bo‘yicha tadqiqotlarning oraliq-bosqich va yakuniy hisobotlariga asoslangan ekspert xulosalarini vazirliklarning Dasturlar bo‘yicha ilmiy-texnikaviy kengashlariga taqdim etadilar. Ekspert xulosalari vazirliklarning Dasturlar bo‘yicha ilmiy-texnikaviy kengashlari qarori bilan tasdiqlanadi.
 41. Hisobotlar bo‘yicha ekspertiza xulosalari vazirliklarning Dasturlar bo‘yicha ilmiy-texnikaviy kengashlarida tasdiqlangandan keyin Dasturlarda belgilangan topshiriqlar bajarilganligini tasdiqlovchi hujjat hisoblanadi va sarflangan moliyaviy mablag‘larni ajrim qilishga asos bo‘ladi.
 42. Qo‘mita va vazirliklar oraliq-bosqich hisobotlari natijasiga ko‘ra to‘xtatilgan loyihalar bo‘yicha ma’lumotni Moliya vazirligiga taqdim etadi. Mazkur ma’lumot asosida Moliya vazirligi ushbu loyihalarni moliyalashtirishni to‘xtatadi. 
 Moliyalashtirilishi to‘xtatilgan loyihalardan bo‘shagan mablag‘lar Qo‘mita va vazirliklarning qaroriga ko‘ra loyiha bajarilib kelayotgan ijrochi tashkilotning yuqori samara ko‘rsatishi kutilayotgan amaldagi loyihalarini qo‘shimcha moliyalashtirishga yo‘naltirilishi mumkin. Qo‘mita va vazirliklar o‘z navbatida loyihalarni to‘xtatilishi, ulardan bo‘shab qolgan mablag‘ni boshqa samarali loyihaga qo‘shilishini asoslanganligi va o‘zgarayotgan moliyaviy hajmi to‘g‘risidagi ma’lumotlarni Moliya vazirligiga taqdim etadi. 
 43. Vazirliklar tasarrufiga kirmaydigan ilmiy va tajriba-konstruktorlik muassasalar, tadqiqotlar o‘tkazish uchun imkoniyati va ilmiy salohiyati mavjud tashkilotlar hamda alohida faoliyat yurituvchi olimlar, mutaxassislarning amaliy va fundamental loyihalar bo‘yicha hisobotlari Qo‘mitaning Idoralararo kengashida tasdiqlangandan so‘ng Dasturlarda belgilangan topshiriqlar bajarilganligini tasdiqlovchi hujjat hisoblanadi va sarflangan moliyaviy mablag‘larni ajrim qilishga asos bo‘ladi. 
 44. Vazirliklar ijrochi tashkilotlarda loyihalarning amalga oshirilishi, tadqiqotlar natijalarining amaliyotga joriy qilinishi bo‘yicha o‘zining tahliliy ma’lumotini har chorak yakunining 20-sanasigacha Qo‘mitaga topshiradilar.
 45. Vazirliklar tasarrufiga kirmaydigan tashkilotlar loyihalarining oraliq-bosqich va yakuniy hisobotlarini qabul qilish va ekspertizasini o‘tkazish tartibi mazkur Nizomning 37—44-bandlariga mos holda Qo‘mitaning Idoralararo ilmiy-texnikaviy kengashi tomonidan o‘tkaziladi.
 46. Vazirliklar Dasturlar doirasida bajarilgan barcha loyihalar hisobotlarini qabul qilish, ro‘yxatdan o‘tkazish va ularni saqlashni ta’minlaydi.
 47. Qo‘mita o‘zining ish rejasiga ko‘ra har chorakda bir marta o‘tkaziladigan majlisida Fanlar akademiyasi, vazirliklar, idoralar va yirik ilmiy, tajriba-konstruktorlik tashkilotlarining faoliyatida Dasturlar doirasida bajarilayotgan tadqiqotlar natijalarini fan, ta’lim va ishlab chiqarish tizimiga joriy qilish bo‘yicha ishlarini muhokama qiladi, muvofiqlashtiradi hamda respublikada fan va texnologiyalar taraqqiyoti samaradorligini oshirishga qaratilgan chora-tadbirlarni ishlab chiqadi.
 48. Yosh olimlarning fundamental va amaliy tadqiqotlari tanlovi Dasturlar doirasidagi tanlovga qo‘shimcha tarzda ikki yilda bir marta o‘tkaziladi. 
 49. Tanlovda ilmiy darajasi, unvoni, mansabi va ish joyidan qat’i nazar, 35 yoshgacha bo‘lgan yosh olimlar ishtirok etishlari mumkin. Tanlovga (ikki yil muddatda) hal etiladigan fundamental va amaliy muammo aniq ko‘rsatilgan va kutiladigan ilmiy natijasi Ekspert tomonidan baholanishi mumkin bo‘lgan loyihalar qabul qilinadi.
 50. Yosh olimlarning fundamental va amaliy tadqiqotlari Dasturlarini shakllantirish va amalga oshirish mazkur Nizomga muvofiq amalga oshiriladi.
 51. Tanlovda g‘olib deb topilgan loyihalarni moliyalashtirish vazirliklarga budjetdan fundamental va amaliy tadqiqotlarni bajarish uchun ajratilgan mablag‘ hisobidan amalga oshiriladi.
 52. Har bir vazirlik fundamental tadqiqotlarga ajratilgan mablag‘ning 5 foizgacha bo‘lgan miqdorini yosh olimlar fundamental va amaliy tadqiqotlarini amalga oshirish uchun yo‘naltirishi mumkin.
 53. Mazkur Nizom Sog‘liqni saqlash vazirligi, Qishloq va suv xo‘jaligi vazirligi va Xalq ta’limi vazirligi bilan kelishilgan.
 Tanlovda ishtirok etish uchun vazirlikka topshiriladigan ilmiy loyihalar bo‘yicha hujjatlar bitta yig‘ma jildda taqdim etiladi.
 Yig‘ma jildda quyidagi hujjatlar bo‘lishi kerak:
 loyiha to‘g‘risida ma’lumot (1-shakl);
 loyiha rahbari va loyihaning asosiy ijrochilari to‘g‘risida ma’lumot (2-shakl);
 loyihani bajaradigan va moliyalashtirishni amalga oshiradigan tashkilot to‘g‘risida ma’lumot (3-shakl);
 fundamental yoki amaliy ilmiy-texnik tadqiqotlar uchun ish dasturi (4-shakl);
 loyiha bo‘yicha bir yillik xarajatlar smetasi (5-shakl);
 ijrochi tashkilotlar, ilmiy yoki ilmiy-texnika kengashlarining loyihaga bergan xulosasi.
 1.1. Loyihaning nomi;
 1.2. Tanlov turi (fundamental yoki amaliy ilmiy-texnik tadqiqotlar);
 1.3. Dasturning nomi;
 1.4. Ilm-fan sohasi;
 1.5. Annotatsiya (bir betdan oshmasligi lozim) — loyihaning qisqacha mazmuni va uni amalga oshirishning asosiy bosqichlari;
 1.6. Loyihada ilmiy rahbar hisobga olingan holda, ishtirok etuvchi asosiy ijrochilar soni (raqamda ko‘rsatiladi);
 1.7. Loyihani bajarish muddatlari (boshlanish yili-yakunlash yili);
 1.8. Loyihani bajarish uchun birinchi yilda sarflanadigan moliyaviy mablag‘ hajmi (so‘mda, raqamlar bilan nuqta va vergulsiz yoziladi).
 2.1. Familiyasi, ismi va otasining ismi (to‘liq). Tug‘ilgan sanasi (raqamlar bilan kuni, oyi, yili).
 2.2. Ilmiy darajasi (to‘liq) va ilmiy daraja berilgan yili. Ilmiy unvoni va berilgan yili. 
 2.3. Asosiy ish joyi — tashkilotning to‘lov hujjatlarida keltirilgan to‘liq nomi. Tashkilotning rasmiy qabul qilingan qisqa nomi.
 2.4. Ilmiy maqolalarining umumiy soni (ma’ruza tezislari bilan birga).
 2.5. Uy manzilgohi (pochta indeksi, viloyat, shahar, tuman va ko‘cha nomi, uy raqami, uy va ish telefonlari (qavs ichida shahar kodi ko‘rsatilgan holda), E-mail.
 Xuddi yuqoridagi tartibda loyihaning asosiy ijrochilari to‘g‘risidagi ma’lumotlar ham keltirilishi shart.
 3.1. Tashkilotning to‘lov hujjatlarida keltirilgan to‘liq nomi; Tashkilotning rasmiy qabul qilingan qisqa nomi; qaysi vazirlik yoki idora tasarrufida ekanligi ko‘rsatiladi.
 3.2. Joylashgan manzili (pochta indeksi, viloyat, shahar, tuman va ko‘cha nomi, uy raqami).
 Tashkilot rahbarining telefonlari (qavs ichida shahar kodi ko‘rsatilgan holda). 
 Tashkilot faksi. 
 E-mail.
 4.1. Loyihaning nomi.
 4.2. Loyihada hal etilishi mo‘ljallangan fundamental yoki amaliy muammo.
 Muammo doirasida loyihada yechiladigan aniq fundamental yoki amaliy masala.
 Loyihada qo‘yilgan masalaning ilgari yechilmaganligi. Agar taklif etilayotgan loyiha bo‘yicha hozirda fundamental yoki amaliy ilmiy-texnik tadqiqotlar dasturlari doirasida tadqiqotlar olib borilayotgan bo‘lsa, dasturning shifri, shartnoma raqami va loyihaning nomi ko‘rsatilsin. Ushbu tadqiqotlarni taklif etilayotgan loyiha doirasida davom ettirish zaruriyati asoslansin. 
 Ijrochi tashkilotda loyihani bajarish uchun zarur bo‘lgan mavjud ilmiy salohiyat, asbob-uskunalar, materiallar, qurilmalar hamda uning bajarilishi asosida erishiladigan aniq natijalar (mahsulot, texnologiya) O‘zbekiston va xorijdagi o‘xshash (analog)lari bilan solishtirgan holda qisqacha tavsifi va texnik-iqtisodiy ko‘rsatkichlari bo‘lishi shart. Joiz bo‘lsa, mahsulotning ichki va tashqi bozorda sotilishi to‘g‘risida asoslangan ma’lumot hamda mazkur fan yo‘nalishida O‘zbekiston va xorijdagi tadqiqotlarning qisqacha tavsifi. Tadqiqotlardan kutilajak natijalarni jahon miqyosidagi ilmiy yutuqlar bilan solishtirish va loyiha bajarilishining dolzarbligini asoslash lozim (4—6-betgacha).
 4.3. Loyiha bajarilishining asosiy bosqichlari hamda kutilajak oraliq-bosqich va yakuniy mustaqil ahamiyatga ega bo‘lgan natijalar (me’yoriy, ilmiy-texnik, uslubiy va boshqa hujjatlar, dasturiy mahsulotlar, reglamentlar) nazarda tutiladi.
 Ijtimoiy va gumanitar fanlar sohasidagi loyihalar uchun esa tayyorlanib, nashr etiladigan — monografiya, darslik, o‘quv va uslubiy qo‘llanmalar, standartlar va boshqa ilmiy adabiyotlar hisobga olinadi.
 4.4. Loyiha mavzusi bo‘yicha shu kunga qadar guruh tomonidan olingan, mustaqil ahamiyatga ega bo‘lgan, aniq natijalar (patentlar, jurnallarda e’lon qilingan maqolalar, me’yoriy, ilmiy-texnik, uslubiy va boshqa hujjatlar, dasturiy mahsulotlar, reglamentlar qachon va kim tomonidan tasdiqlangan, tajriba va maket namunalari va boshqalar) ko‘rsatiladi. Tadqiqotlar natijalarining aprobatsiyasi (sinovi) o‘tkazilgan joy va vaqti, ular bo‘yicha xulosalar va bu xulosalarni tasdiqlovchi hujjatlar keltiriladi.
 Ijtimoiy va gumanitar fanlar sohasidagi loyihalar uchun — nashr etilgan monografiya, darslik, o‘quv va uslubiy qo‘llanmalar, standartlar va boshqa ilmiy adabiyotlar hamda yuqorida ko‘rsatilgan ilmiy-o‘quv adabiyotlarning tasdiqlangan ro‘yxati taqdim etiladi.
 4.5. Ilmiy-texnik dasturlarni shakllantirishda quyidagi shakl to‘ldiriladi:
 Fundamental yoki amaliy ilmiy-texnik tadqiqotlar dasturi, shifri va nomi: